b"\n_START_ARTICLE_\nVillefranche-sur-Mer\n_START_SECTION_\nGeografija\n_START_PARAGRAPH_\nNaselje le\xc5\xbei na Azurni obali v neposredni bli\xc5\xbeini Nice. Ozemlje nad mestom je zelo strmo in prehaja v predalpsko obmo\xc4\x8dje Provanse. Pristani\xc5\xa1\xc4\x8de ima zelo ugodno lego in je med najglobljimi na svetu. Vzhodno od pristani\xc5\xa1\xc4\x8da je polotok Cap Ferrat, ki se pona\xc5\xa1a z eksoti\xc4\x8dnimi vrtovi in lepimi pogledi.\n_START_SECTION_\nAdministracija\n_START_PARAGRAPH_\nVillefranche-sur-Mer je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Beaulieu-sur-Mer, Cap-d'Ail, \xc3\x88ze, Saint-Jean-Cap-Ferrat in La Turbie z 22.465 prebivalci. Kanton je sestavni del okro\xc5\xbeja Nica.\n_START_SECTION_\nZgodovina\n_START_PARAGRAPH_\nS padcem Karolin\xc5\xa1kega imperija je ozemlje sedanjega Villefrancha postalo del Lotaringije, kasneje grofije Provanse. Leta 1295 je Karel II. An\xc5\xbeujski, tedaj provan\xc5\xa1ki grof, privabil prebivalstvo Montoliva z okolico k naselitvi bli\xc5\xbeje obali z namenom zavarovati ozemlje pred pirati. Z listino je ustanovil Villefranche kot svobodno pristani\xc5\xa1\xc4\x8de in brezcarinsko obmo\xc4\x8dje, ki je trajalo \xc5\xa1e v 18. stoletju. Mesto ima \xc5\xa1e danes del svoje nekdanje srednjeve\xc5\xa1ke podobe. Leta 1557 je savojski vojvoda dal zgraditi trdnjavo, ki je danes turisti\xc4\x8dna znamenitost."